
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

12 ΙΟΥΝΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

379 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων: α) της κυρίας όψεως (προς τον δη¬ 
μόσιο δρόμο) του κτιρίου με την επωνυμία «Πατριαρχείο Αλίν- 
δων» και το εξωτερικό πέτρινο τείχος, που περικλείει τον περι¬ 
βάλλοντα χώρο του, που βρίσκεται στην Αλίντα της νήσου Λέρου 
του Ν. Δωδεκάνησου (θέση Πατριαρχείο), β) τη εκκλησίας του 
Αγίου Σωφρονίου, που βρίσκεται στον ίδιο χώρο και καθορισμός 
ειδικών όρων και περιορισμών δόμησης με Ειδική Ρύθμιση. . 1 
Χαρακτηρισμός ως διατηρητέου του κτιρίου, που βρίσκεται στη 
θέση «ΦΟΥΡΛΑΚΟΥΣ» της Κοινότητας Πάγου νήσου Σύρου 
στο Νομό Κυκλάδων, φερόμενο ως ιδιοκτησία της Αικατερίνης 
Δεκλερή και του Καρόλου Γεννάδιου και καθορισμός ειδικών 


όρων και περιορισμών δόμησης . 2 

Έγκριση γενικού πολεοδομικού σχεδίου του οικισμού Κρουσώνα 

της κοινότητας Κρουσώνα (Ν. Ηρακλείου). 3 

Αναγνώριση οδού Βουτάδων (τμήμα Γ - γ- β- Β-Γ), στον Δήμο 
Αθηναίων Νομού Αττικής ότι υπάρχει πριν από το 1923 και χα¬ 
ρακτηρισμός αυτής σαν διατηρητέας. 4 

Αναγνώριση οδού ΖΕΡΛΕΝΤΗ, στο Δήμο Αθηναίων (Κ. Πατήσια) 
Νομού Αττικής, ότι υπάρχει πριν από το 1923 και χαρακτηρι¬ 
σμός αυτής σαν διατηρητέας. 5 

Τροποποίηση της απόφασης ΠΕ 202/4.2.1987 Νομάρχη Γρεβε- 

νών περί καθορισμού ορίων οικισμού Περιβολιού. 6 

.Καθορισμός χρήσης παραχωρούμενης δημόσιας έκτασης στο Ν. 
Έβρου. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4040 (1) 

Χαρακτηρισμός ως διατηρητέων: α) της κυρίας όψεως (προς τον δημό¬ 
σιο δρόμο) του κτιρίου με την επωνυμία «Πατριαρχείο Αλίνδων» και 
το εξωτερικό πέτρινο τείχος, που περικλείει τον περιβάλλοντα χώρο 
του, που βρίσκεται στην Αλίντα της νήσου Λέρου του Ν. Δωδεκανή- 
σου (θέση Πατριαρχείο), β) τη εκκλησίας του Αγίου Σωφρονίου, που 
βρίσκεται στον ίδιο χώρο και καθορισμός ειδικών όρων και περιορι¬ 
σμών δόμησης με Ειδική Ρύθμιση. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του ν. 1772/88 «Τροποποί¬ 
ηση διατάξεων του Ν. 1577/85 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Το υπ’ αρ. 1/86 Π.Δ/γμα «Καθορισμός αρμοδιοτήτων Υπουρ¬ 


γείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. 
ζ, περ. αα) και 5 αυτού. 

3. Το υπ’ αρ. 359/86 Π.Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερά το άρθρο 5 (παρ. 1, Ε και παρ. 2, Ε, 
8) αυτού. 

4. Το υπ’ αρ. 51/88 Π.Δ/γμα «Οργανισμός Υπουργείου Περιβάλ¬ 
λοντος Χωροταξίας και Δημοσίων Έργων (ΦΕΚ 19/Α/1988) και ει¬ 
δικότερα το άρθρο 5 (παρ. 1, εδ. γ' και παρ. 2, εδ. γ') αυτού. 

5. Την υπ’ αρ. 2497/10.4.89 απόφαση του Υπουργού Αιγαίου 
«Μεταβίβαση αρμοδιοτήτων στο Γενικό Γραμματέα και του δικαιώμα¬ 
τος να υπογραφούν Με εντολή Υπουργού στους Προϊσταμένους Δ/ 
νσεων και Τμημάτων του Υπουργείου Αιγαίου» (ΦΕΚ 246/Β/ 
11.4.89). 

6. Τον με υπ’ αριθ. πρωτ. ΥΠΕΧΩΔΕ 86475/5384/15.12.1986 
φάκελλο του θέματος της Δ/νσης Γ7, Τμήμα Β', ο οποίος διαβιβάσθηκε 
από τη Δ/νση Πολεοδομικού Σχεδιασμού, Τμήμα Παραδοσιακών Οικι¬ 
σμών του ΥΠΕΧΩΔΕ, στο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου, όπου πρωτοκολλή- 
θηκε με αρ. πρωτ. 2423/7.4.1989. 

7. Την υπ’ αρ. πρωτ. 320/21.9.1986 ένσταση του Μητροπολίτη 
Λέρου, Καλύμνου, και Αστυπάλαιας κ. Νεκταρίου. 

8. Το υπ’ αρ. πρωτ. 823/8.11.1986 έγγραφο του Οικουμενικού 
Πατριαρχείου Κωνσταντινουπόλεως προς την Ιερά Μητρόπολη Λέρου 
Καλύμνου και Αστυπάλαιας, με το οποίο εγκρίθηκε και αποφασίαθηκε 
υπό της «Αγίας και Ιεράς Συνόδου Οικουμενικού Πατριαρχείου Κων¬ 
σταντινουπόλεως» η ίδρυση στην ακριτική νήσο Λέρο «Κέντρου Θρη¬ 
σκευτικής Κοινωνιολογίας (Ορθόδοξος Ακαδημία Αιγαίου)». 

9. Την από 23.12.1986 αιτιολογική έκθεση της Δ/νσης Γ7, Τμήμα 
Β’ του Υπουργείου Περιβάλλοντος, Χωροταξίας και Δημοσίων Έργων. 

10. Την υπ’ αρ. πρωτ. 126/9.1.1987 έγγραφο του Μητροπολίτου 
Λέρου, Καλύμνου και Αστυπάλαιας, κ. Νεκταρίου. 

11. Το υπ’ αρ. πρωτ. 601/17.3.1989 έγγραφο «Οικουμενικού Πα¬ 
τριαρχείου, Μητρόπολις Λέρου Καλύμνου και Αστυπάλαιας», με συ¬ 
μπληρωματικά στοιχεία σχετικά με το κτίριο με την επωνυμία Πα¬ 
τριαρχείο Αλίνδων στον οικισμό Αλίντα της νήσου Λέρου, του περιβάλ¬ 
λοντα χώρου του και των τειχών αυτού προς την αρμόδια Υπηρεσία του 
Υπουργείου Αιγαίου (αρ. πρωτ. 2126/29.3.1989). 

12. Το μεγάλης πολιτιστικής και εθνικής σημασίας αιτούμενον να 
εκτελεσθεί κοινωφελές έργο «Ίδρυση Συνεδριακού Κέντρου Θρησκευτι¬ 
κής Κοινωνιολογας». 

13. Την από 30.5.1989 εισήγηση του Τμήματος Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
κατά παρέκκλιση των κειμένων διατάξεων περί Γ.Ο.Κ., αποφασί¬ 
ζουμε: 

1. Χαρακτηρίζονται ως διατηρητέα: 

α. Η κύρια όψη του κτιρίου (όψη προς το δρόμο) του κτιρίου γνωστού 
με την επωνυμία «Πατριαρχείο Αλίνδων» και τα τείχη, που περικλείουν 
τον περιβάλλοντα χώρο του κτιρίου, που βρίσκεται στην Αλίντα της νή¬ 
σου Λέρου. 

β. Η εκκλησία του Αγίου Σωφρονίου, που βρίσκεται στον ίδιο χώρο, 
όπως αυτά σημειώνονται στο σχετικό πρωτότυπο τοπογραφικό διά- 

γραμμα σε κλίμακα 1:5000, συνοπτικό οιντίγραφο του οποίου δημο¬ 
σιεύεται με την· παρούσα απόφαση. 

2. Στα χαρακτηριζόμενα ως διατηρητέα: 

α. Κύρια όψη του κτιρίου (όψη προς το δρόμο), με την επωνυμία «Πα¬ 
τριαρχείο Αλίνδων» απαγορεύεται η αφαίρεση, αλλοίωση ή καταστροφή 
των επί μέρους αρχιτεκτονικών της στοιχείων, που αναφέρονται στην 
αρχική της μορφή, εκτός από τα μεταγενέστερα προσκτίσματα, όπως το 
προστέγασμα της κυρίας εισόδου. Επιτρέπεται μόνον η μετατόπιση δύο 
παραθύρων, που βρίσκονται στο δεξιό τμήμα της, ώστε να αποδοθεί η 
συμμετρία της όψεως και η ανάπλασή της στην αρχική της μορφή. Στα 
τείχη, που περικλείουν τον περιβάλλοντα χώρο του κτιρίου απαγορεύε¬ 
ται η αφαίρεση ή η αλλοίωση της δομής τους. 

β. Απαγορεύεται η αφαίρεση, αλλοίωση ή καταστροφή των επί μέ¬ 
ρους αρχιτεκτονικών στοιχείων στην εκκλησία του Αγίου Σωφρο¬ 
νίου. 

3. Στην χαρακτηριζόμενη ως διατηρητέα όψη του κτιρίου επιτρέπε¬ 
ται η ενίσχυση του φέροντα οργανισμού για λόγους στατικούς χωρίς 
όμως να βλάπτεται ο αρχιτεκτονικός χαρακτήρας της. 

4. Επιτρέπεται η ανακατασκευή του υπολοίπου τμήματος του κτιρίου 
(γνωστού υπό την επωνυμία «Πατριαρχείου Αλίνδων») και η αποκατά¬ 
στασή του στην αρχική του μορφή μετά από τεκμηριωμένη μελέτη 
(στοιχεία, φωτογραφίες, μαρτυρίες κλπ.). 

Επιτρέπεται επίσης η επισκευή και η ανακατασκευή - αποκατάσταση 
των τειχών που περικλείουν τον περιβάλλοντα χώρο του παραπάνω κτι¬ 
ρίου καθώς και επεμβάσεις για λόγους στατικούς και λειτουργικούς 
προκειμένου να ανακατασκευασθούν οι χώροι που στεγαζόταν το βοη¬ 


θητικό προσωπικό του Πατριάρχη, σύμφωνα με τα υπάρχοντα στοιχεία. 

5. Επιτρέπεται η κατασκευή προσθήκης κατ’ επέκταση του αποκαθι- 
στάμενου κτιρίου, διαστάσεων 18,00 X 8,00 και ύψους που δεν θα 
υπερβαίνει το ύψος της διατηρητέας όψεως του κτιρίου, σύμφωνα με με¬ 
λέτη, που να εξυπηρετεί τις ανάγκες της νέας χρήσεως αυτού, προκειμέ¬ 
νου να λειτουργήσει Συνεδριακό Κέντρο Θρησκευτικής Κοινωνιολογίας, 
που αποτελεί κοινωφελές έργο μεγάλης πολιτιστικής και εθνικής σημα¬ 
σίας. 

6. Η σχετική αρχιτεκτονική μελέτη θα υποβληθεί για θεώρηση στο 
Τμήμα Πολιτιστικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου. 

7. Η επικάλυψη του ανακασκευαζομένου κτιρίου θα είανι βατό δώμα. 

8. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων. 

Για την τοποθέτησή τους απαιτείται γνωμοδότηση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

9. Για οποιοδήποτε οικοδομική εργασία απαιτείται η γνωμοδότηση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

10. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή θα δημοσιευθεί στην Εφημερίδα της Κυβερνήσεως. 

Μυτιλήνη, 5 Ιουνίου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 




ΑΠΟΓΠΑΪΗΑ ΤΟΠΟΓΡΑ01ΚΟΥ 
ΟΙΚΙΣΜΟΥ ΑΛΙ κΙ ΤΑ Γ ' . 

Αριθ. 3175 (2) 

Χαρακτηρισμός ως διατηρητέου του κτιρίου, που βρίσκεται στη θέση 
ί «ΦΟΥΡΛΑΚΟΥΣ» της Κοινότητας Πάγου νήσου Σύρου στο Νομό 
Κυκλάδων, φερόμενο ως ιδιοκτησία της Αικατερίνης Δεκλερή και 
του Καρόλου Γεννάδιου και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕκ 91/Α/88). 

2. Το υπ’ αριθ. 1/86 Π.Δ/γμα «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. 
ζ, περ. αα) και 5 αυτού. 

3. Το υπ’ αριθ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, Ε και 
παρ. 2, Ε, 8) αυτού. 

4. Το υπ’ αριθ. 51/88 Π.Δ/γμα «Οργανισμός Υπουργείου Περιβάλ¬ 
λοντος Χωροταξίας και Δημοσίων Έργων (ΦΕΚ 19/Α/1988) και ει¬ 
δικότερα το άρθρο 5 (παρ. 1, εδ. γ' και παρ. 2, εδ. γ’) αυτού. 

5. Την υπ’ αριθ. 2497/10.4.89 απόφαση του Υπουργού Αιγαίου 
«Μεταβίβαση αρμοδιοτήτων στο Γενικό Γραμματέα και του δικαιώμα¬ 
τος να υπογράφουν Με εντολή Υπουργού στους Προϊσταμένους Δ/ 
νσεων και Τμημάτων του Υπουργείου Αιγαίου» (ΦΕκ 246/Β/ 
11.4.89). 

;6. Την από 19.5.88 αίτηση των: α) Αικατερίνης Δεκλερή και β) Κα¬ 
ρόλου Γενναδίου προς το ΥΠΕΧΩΔΕ, Δ/νση Παραδοσιακών Οικισμών. 

7. Την από 20.3.89 αιτιολογική έκθεση για τον χαρακτηρισμό ως 
διατηρητέου του κτιρίου φερομένου ως ιδιοκτησία της Αικατερίνης Δε¬ 
κλερή και του Καρόλου Γενναδίου, που βρίσκεται στη θέση «Φουρλά- 
κους» της Κοινότητας Πάγου νήσου Σύρου στο Νομό Κυκλάδων. 

8. Την από 3.5.89 απάντηση των παραπάνω ότι αποδέχονται τον 
χαρακτηρισμό διατηρητέου του κτιρίου φερομένου ως ιδιοκτησία των. 

ι. . 


9. Την από 18.5.89 εισήγηση του Τμήματος Πολιτιστικής Ανάπτυ¬ 
ξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ως διατηρητέο το κτιριακό συγκρότημα και ο πε- 
ριβάλλων χώρος του, που βρίσκεται στη θέση «ΦΟΥΡΑΑΚΟΥΣ» της 
Κοινότητας Πάγου της νήσου Σύρου στο Νομό Κυκλάδων, φερόμενο ως 
ιδιοκτησία Αικατερίνης Δεκλερή και Καρόλου Γεννάδιου, όπως φαίνεται 
σημειωμένο στο τοπογραφικό διάγραμμα σε κλίμακα 1:200, που θεω¬ 
ρήθηκε από τον Προϊστάμενο του Τμήματος Πολιτιστικής Ανάπτυπξης 
του Υπουργείου Αιγαίου, με την υπ’ αριθ. 3175/89 πράξη του, συνο¬ 
πτικό αντίτυπο του οποίου δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτιριακό συγκρότημα απα¬ 
γορεύεται κάθε αφαίρεση, αλλοίωση ή καταστροφή των επιμέρους αρχι¬ 
τεκτονικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς των χαρακτηριζομένων ως διατη¬ 
ρητέων κτιρίων εφόσον δεν αλλοιώνεται ο αρχιτεκτονικός τους χαρα¬ 
κτήρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτιριακό συγκρότημα. Επι¬ 
τρέπεται μόνο η τοποθέτηση επιγραφών περιορισμένων διαστάσεων, 
που πληροφορούν για τυχόν χρήσεις των χώρων των κτιρίων". 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιριακού συγκροτήματος και του περιβάλλοντος χώ¬ 
ρου του καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 22 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

Αριθ. 44383/2452 (3) 

Έγκριση γενικού πολεοδομικού σχεδίου του οικισμού Κρουσώνα της 
κοινότητας Κρουσώνα (Ν. Ηρακλείου). 

Ο ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του άρθρου 3 του ν. 1337/83 «Επέκταση πολεοδο- 
μικών σχεδίων, οικιστική ανάπτυξη και σχετικές ρυθμίσεις» (Α' 33). 

2. Τις διατάξεις του άρθρου 23 παρ. 1 τοιυ ν. 1558/85 «Κυβέρνηση 
και Κυβερνητικά Όργανα» (Α' 137). 

3. Τις διατάξεις της παρ. 1 του άρθρου 19 του ν. 1849/89 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής κατοικίας και άλλες διατάξεις» (Α' 113). 

4. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού ΠΕ.ΧΩ.Δ.Ε. (Β' 142). 

5. Την αριθ. 76262/3151/31.10.85 απόφαση του Υπουργού ΠΕ.- 
ΧΩ.ΔΕ «Κίνηση της διαδικασίας σύνταξης του Γενικού Πολεοδομικού 
Σχεδίου Κρουσώνα ν. Ηρακλείου» (Δ’ 728). 

6. Το αριθ. 9161/6121-6150/3.11.87 έγγραφο του ΤΠ-ΠΕ ν. 
Ηρακλείου προς τους αρμόδιους φορείς. 

7. Τα αριθ. 293/26.1.88 και 397/3.2.88 έγγραφα της 13ης Εφο¬ 
ρείας Βυζαντινών και Μεταβυζαντινών Μνημείων Κρήτης. 

8. Το αριθ. Φ1/1/4627/20.1.88 έγγραφο της ΚΓ Εφορείας Προϊ¬ 
στορικών και Κλασσικών Αρχαιοτήτων. 

9. Το αριθ. 3653/Π.Ε.Τ./5.1.88 έγγραφο της Δ/νσης Δασών ν. 
Ηρακλείου. 

10. Το αριθ. 2879/2741/18.11.87 έγγραφο της Δ/νσης Συγκ/ 
κών Έργων - τμήμα Μελετών τέως 12ης ΠΥΔΕ. 

11. Το αριθ. 6496/19.11.87 έγγραφο της Δ/νσης Τουρισμού Κρή¬ 
της του Ελληνικού Οργανισμού Τουρισμού. 

12. Το αριθ. 503415/3.2.88 έγγραφο της Δ/νσης Β' - τμήμα Β3 
του Ελληνικού Οργανισμού Τουρισμού. 1 

13. Το αριθ. ΔΠΕΦ.3.1/2496/2057/22.12.87 έγγραφο της Δ/ 
νσης Πρωτοβάθμιας Εκπαίδευσης ν. Ηρακλείου. 

14. Το αριθ. 2101/17.12.87 έγγραφο της Δ/νσης Πρωτοβάθμιας 
Εκπαίδευσης - Ιο γραφείο Π.Ε. Ηρακλείου. 

15. Το αριθ. 2977/2840/30.11.87 έγγραφο της Δ/νσης Υδραυλι¬ 
κών Έργων - τέως ΠΥΔΕ Κρήτης. 

16. Το αριθ. 2226/14.12.87 έγγραφο της Δ/νσης Βιομηχανίας ν. 
Ηρακλείου, 

17. Τοαριθ. 7917/18.11.87 έγγραφο Επαγγελματικού και Βιομη¬ 
χανικού Επιμελητηρίου Ηρακλείου - Κρήτης. 

18. Το αριθ. 30133/23.11.87 έγγραφο της 3ης Επιθεώρησης Οι¬ 
κονομικής Εφορείας Κρήτης. 

19. Το αριθ. 18536/4.2.88 έγγραφο της Δ/νσης Γεωργίας ν. Ηρα¬ 
κλείου. 

20. Το γεγονός ότι οι λοιποί φορείς δεν απάντησαν μέχρι σήμερα. 

21. Την αριθ. 12/πρακτ. 20/29.9.88 γνωμοδότηση του ΣΧΟΠ ν. 
Ηρακλείου, αποφασίζουμε: 

1. Εγκρίνεται το Γενικό Πολεοδομικό Σχέδιο του οικισμού Κρου- 
σώνα της Κοινότητας Κρουσώνα (ν. Ηρακλείου), όπως τα όριά του 
προσδιορίζονται με κόκκινη γραμμή στον χάρτη Π 1.11 σε κλ. 1:5000. 
Κυρίως το παραπάνω σχέδιο περιλαμβάνει: 

Α. Την πολεοδομική οργάνωση του οικισμού για πληθυσμιακό μέγε¬ 
θος της τάξης των 3.000 κατοίκων περίπου (πληθυσμός χωρητικότη¬ 
τας για την επόμενη πενταετία) και ειδικότερα με: 

α) Την ένταξη σε σχέδιο πόλης του προϋφισταμένου του έτους 1923 
οικισμού και την επέκταση του σχεδίου σε εκτάσεις πυκνοδομημένες και 
αραιοδομημένες και τη δημιουργία μιας πολεοδομικής ενότητας με 
μέση πυκνότητα 50 κατ/Ηα και μέσο Σ.Δ.Ο, 8 όπως φαίνεται στον 
χάρτη Π1.4-1.5 σε κλ. 1:5000 

β) Τον προσδιορισμό των χρήσεων γης, όπως φαίνονται στον χάρτη 
Π1.2-1.3.2 σε κλ. 1:5.000 και ειδικότερα: 

-Χωροθέτηση κεντρικών λειτουργιών στο σημερινό κέντρο του οικι¬ 
σμού. 

-Διατήρηση των Γυμνασίου, Λυκείου, Δημ. Σχολείων στους χώρους 
που λειτουργούν σήμερα και δημιουργία νέου Δημοτικού. 

-Δημιουργία Νηπιαγωγείου σε κεντρική θέση του οικισμού. 

-Δημιουργία χώρων πρασίνου σε κατάλληλες θέσεις του οικισμού. 

-Την ανάπτυξη κατά τα λοιπά χρήσεων γενικής κατοικίας. 


γ) Την γενική εκτίμηση των αναγκών σε γη για κοινωνική υποδομή 
όπως φαίνεται στον πίνακα Α11.2.1α. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών, όπως φαίνεται στον χάρτη Π1 .7. σε κλ. 
1:5000 και ειδικότερα: 

-Ζώνη Ειδικής Ενίσχυσης (ΖΕΕ) σε ολόκληρο τον οικισμό. 

-Ζώνη Περιβαλλοντικής Εξυγίανσης - Αναβάθμισης στο παλιό 
τμήμα του οικισμού. 

ε) Τον καθορισμό νέων αναπτυξιακών ζωνών όπως φαίνεται στον 
χάρτη Π1.6.1 σε κλ. 1:5000 και ειδικότερα: 

-Ζώνες λιανικού εμπορίου στο κέντρο του οικισμού. 

Β. Τις προτάσεις για την λήψη μέτρων για την προστασία του περι¬ 
βάλλοντος όπως φαίνονται στον χάρτη Π1.9 σε κλ. 1:5000 και ειδικό¬ 
τερα: 

-Προστασία του λόγου «ΚΟΥΠΟΣ» σαν χώρου ιστορικού ενδιαφέρο¬ 
ντος. 

-Απομάκρυνση οχλουσών χρήσεων (όπως χοιροστάσια) στην είσοδο 
του οικισμού. 

-Μεταφορά των εγκαταστάσεων του Συν/σμού στην νέα Βιοτεχνική 
περιοχή. 

-Έλεγχο θεμελίων από την ΚΓ' Εφορεία Προϊστορικών και Κλασσι¬ 
κών Αρχαιοτήτων στον χώρο νότια του οικισμού μεταξύ ορίου ΓΠΣ και 
ορίου ΖΟΕ. 

-Έλεγχο θεμελίων από την 13η Εφορεία Βυζαντινών και Μεταβυ¬ 
ζαντινών Μνημείων στις περιοχές της Ιεράς Μονής Αγ. Ειρήνης και του 
Ιερού Ναού Παναγίας. 

Γ. Τις προτάσεις για την οργάνωση και ιεράρχηση του οδικού δι¬ 
κτύου όπως φαίνεται στον χάρτη Π2.1.2 σε κλ. 1:5000 και ειδικότερα: 

-Χάραξη νέας συλλεκτηρίου οδού βόρεια, δυτικά και νότια του οικι¬ 
σμού και απόδοση σ’ αυτήν της υπεραστικής κυκλοφορίας που σήμερα 
διασχίζει τον οικισμό. 

-Δημιουργία πλέγματος πεζοδρόμων στον πολεοδομικό ιστό του οι¬ 
κισμού. 

-Δημιουργία χώρων στάθμευσης αυτοκινήτων σε κατάλληλες θέ¬ 
σεις. 

-Δημιουργία σταθμού φορτηγών αυτοκινήτων (εκτός ΓΠΣ) 

-Βελτίωση και ασφαλτόστρωση του δρόμου προς Ασίτες και του 
αγροτικού δρόμου προς το Οροπέδιο της Νίδας στον Ψηλορείτη. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π.2.2., Π.2.3.2-2.4.2 και 
Π2.6.2-2.7.2 σε κλ. 1:5000 και ειδικότερα: 

α) Δίκτυο ύδρευσης: 

-Μερική αντικατάσταση αγωγών του υπάρχοντος δικτύου και επέ¬ 
κτασή του. 

β) Δίκτυο αποχέτευσης - Αντιπλημμυρική Προστασία: 

-Εκπόνηση μελέτης αποχέτευσης: 

-Δημιουργία των κύριων αγωγών ακαθάρτων κατά μήκος των 
υπαρχόντων 2 ρεμμάτων. 

γ) Ενεργειακό - Τηλεπικοινωνιακό 

-Επέκταση του δικτύου χαμηλής ίάσης. 

Ε. Τις προτάσεις για την ασφάλεια - πυροπροστασία, όπως αυτές 
φαίνονται στον χάρτη Π3.1.2-3.2-3.3 σε κλ. 1:5000 και ειδικότερα: 

-Εγκατάσταση πυροσβεστικού σταθμού στον χώρο των εγκαταστά¬ 
σεων του Συνεταιρισμού. 

-Επισήμανση χώρων καταφυγής των κατοίκων σε περίπτωση σει¬ 
σμού. 

-Εντοπισμός και κατασκευή σημείων υδροληψίας. 

-Εντοπισμός εγκαταστάσεων που μπορούν να χρησιμοποιηθούν σε 
έκτακτη ανάγκη. 

^ΣΤ. Ακριβή αντίγραφα των παραπάνω έντεκα (11) πρωτοτύπων 
χαρτών και ενός πίνακα θεωρημένα από τον Προϊστάμενο της Δ/νσης 
Τοπογραφικών Εφαρμογών με την υπ’ αρ. 44383/89 πράξη του θα εί¬ 
ναι αναρτημένα επί 20 ημέρες από την δημοσίευση της απόφασης αυτής 
στην Εφημερίδα της Κυβερνήσεως στο Τμήμα Αρχείου Σχεδίων της Δ/ 
νσης Τοπογραφικών Εφαρμογών του Υπουργείου Περιβάλλοντος Χω¬ 
ροταξίας και Δημοσίων Έργων Πουλίου και Αμαλιάδος 17 για να λά¬ 
βουν γνώση οι ενδιαφερόμενοι. 

2. Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελλος με 

τα απαραίτητα για την έκδοση της οικοδομικής άδειας στοιχεία, μέχρι 
την ^ημερομηνία δημοσίευσης της παρούσας μπάφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

3. Η ισχύς της παρούσας απόφασης αρχίζει από τη δημοσίευση της 


στην Εφημερίδα της Κυβερνήσεως. 

Αθήνα, 26 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Μ/ 



ΠΗΓΕΣ: Πίνακες : Α-5.5.1α, Α-11.1.1., Α-11.1.2. και Α-11 

Αρίθ. 19031/444/1989 (4) 

Αναγνώριση οδού Βουτάδων (τμήμα Γ-γ-β-Β-Γ), στον Δήμο 
Αθηναίων Νομού Αττικής ότι υπάρχει πριν από το 1923 και χαρα¬ 
κτηρισμός αυτής σαν διατηρητέας. 

Ο ΝΟΜΑΡΧΗΣ ΑΘΗΝΩΝ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών». 

β)Του Β.Δ. 712/70, όπως τροποποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώαεως», όπως έχει 
συμπληρωθεί και τροποιποιηθεί μεταγενέστερα. 

δ) Την από 12.5.1989 γνωμοδότηση του Συμβουλίου Χ.Ο.Π. της 
Νομαρχίας μας ΣΥΝΕΔΡΙΑ 13η ΠΡΑΞΗ 22. 

2. Την από 7.4.89 με αρ. πρωτ. 12136/301/89 αίτηση του Δημη- 
τρίόυ Τζώρτσου. 

3. Τους ακόλουθους τίτλους ιδιοκτησίας: 1) το 45891/28.4.1917 
Συμβόλαιο του Συμ/φου Αθηνών Ιωάν. Οικονομοπούλου, 2) το 
41018/5.9.1949 Συμβόλαιο του Συμ/φου Αθηνών Βασ. Σ. Στασινο- 
πούλου, 3) την 1271/19.12.60, αποδοχή κληρονομιάς, της Συμβο¬ 
λαιογράφου Αθηνών Ειδυλλίας Ευθ. Πατρίδη από τους οποίους προκύ¬ 
πτει ότι η οδός (Βουτάδων τμήμα (Γ - γ - β - Β - Γ) σε συμπλήρωση 
της υπ’ αρ. 597680/1504/73 Απόφαση Νομάρχη, πλάτους 5,00 μ. 
υπάρχει πριν από το 1923. 

4. Το τοπογραφικό σχεδιάγραμμα του ΜΗΧΑΝΙΚΟΥ Δημητρίου Γ. 
Τζώρτσου. 

5. Το από 5.9.1956 ρυμοτομικό σχέδιο πόλεως Αθηνών στο οποίο 
φαίνεται η πιο πάνω οδός να περιλαμβάνεται στο Ο.Τ. 53 που περι¬ 
κλείεται απο τις οδούς Ευμολπιδών, Τεροφάντων, Βουτάδων και Ιάκ- 
X ου · 

6. Την με αρ. Γ4δ/15883/1903/8.2.1988 Απόφαση του Υπουρ¬ 
γού Προεδρίας, και του Αναπληρωτή Υπουργού ΠΕ.ΧΩ.ΔΕ, αποφασί¬ 
ζουμε 

Αναγνωρίζουμε ότι η οδός (πάροδος οδού) Βουτάδων (Τμήμα Γ - γ 

- β - Β - Γ) στον Κεράμεικό στον Δήμο Αθηναίων, υπάρχει νομίμως 
πριν από το έτος 1923, και τη χαρακτηρίζουμε σαν διατηρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
μηχανικού Δημητρίου Τζώρτσου σε κλίμακα 1 : 200 με ημερομηνία 
Μάρτιος 1989. 

Ακριβές αντίγραφο του παραπάνω διαγράμματος θεωρημένο από 
τον Τμηματάρχη του Β' Τμήματος της Δ/νσης Πολεοδομίας Αθηνών 
θα αναρτηθεί για 20 ημέρες από την δημοσίευση της Απόφασης αυτής 
στην Εφημερίδα της Κυβερνήσεως στο Τμήμα Απαλλοτριώσεων της Δ/ 
νσης Πολεοδομίας Αθηνών, οδός Μενάνδρου 6, για να λάβουν γνώση οι 
ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30, Μαΐου 1989 

Ο Νομάρχης 
Θ. ΒΓΕΝΟΠΟΥΛΟΣ 

-♦- 

Αριθ. 18425/430/1989 (5) 

Αναγνώριση οδού ΖΕΡΛΕΝΤΗ, στο Δήμο Αθηναίων (Κ. Πατήσια) Νο¬ 
μού Αττικής, ότι υπάρχει πριν από το 1923 και χαρακτηρισμός αυ¬ 
τής σαν διατηρητέας. 

Ο ΝΟΜΑΡΧΗΣ ΑΘΗΝΩΝ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών». 

β)Του Β.Δ. 712/70, όπως τροποποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περ διοικητικής αποκεντρώαεως», όπως έχει 
συμπληρωθεί και τροποποιηθεί μεταγενέστερα. 

δ) Την από 14.4.1989 γνωμοδότηση του Συμβουλίου Χωροταξίας 

- Οικισμού και Περιβάλλοντος της Νομαρχίας μας ΣΥΝΕΔΡΙΑ 11η, 
ΠΡΑΞΗ 19. 

2. Την από 6.3.1989 με αρ. πρωτ. 7655/180/89 αίτηση του 
Αντωνίου I. Σιώτου. 


3. Τους ακόλουθους τίτλους ιδιοκτησίας: 1) Το 32471/1922 Συμ¬ 
βόλαιο του Συμ/φου Αθηνών Κων/νου Δ. Ιωάννου και το προσ/νο σ’ 
αυτό σχεδιάγραμμα του Μηχ. Σ. Μπουσουνάκη, 2) το 34170/1922 
Συμβόλαιο του ίδιου παραπάνω Συμ/φου, 3) το 21496/1922 Συμβό¬ 
λαιο του συμβολαιογράφου Αθηνών Γεωργίου Ζήση, 4) με αρ. 34789/ 
1923 Συμβόλαιο του Συμ/φου Αθηνών Κ. Δ. Ιωάννου, 5) το 19586/ 
1944 Συμβόλαιο του Συμ/φου Αθηνών Δημητρίου Ν. Δήμου, 6) το 
5372/1957 συμβόλαιο του Συμ/φου Αθηνών Γεωργίου Αντ. Χλουβε- 
ράκη, 7) το 3097/1989 Συμβόλαιο της Συμ/φου Αθηνών Μαρίνας 
Ελ. Μαγκλάρη από τους οποίους προκύπτει ότι η οδός (Ζερλεντή πλατ. 
8.00 μ. υπάρχει πριν από το 1923. 

4. Το τοπογραφικό σχεδιάγραμμα του Μηχανικού Νικολάου Κ. Γε- 
ωργαντά. 

5. Την από με αρ. 45310/19.8..37 ρυμοτομικό σχέδιο πόλεως 
Αθηνών στο οποίο φαίνεται με στοιχεία (α-β-γ-δ-ε-α)η πιο 
πάνω οδός στο Ο.Τ. 159/92 που περιβάλλεται από τις οδούς Πρετε- 
ντέρη Βαλέτα, Κορμούλη και Νιρβάνα. 

6. Την με αρ. Γ4δ/15883/1903/8.2.1988 Απόφαση του Υπουρ¬ 
γού Προεδρίας, και του Αναπλ. Υπουργού ΠΕΧΩΔΕ, αποφασί¬ 
ζουμε: 

Αναγνωρίζουμε ότι η οδός Ζερλέντη στα κάτω πατήσια στο Δήμο 
Αθηναίων, υπάπρχει νομίμως πριν από το έτος 1923, και τη χαρακτη¬ 
ρίζουμε σαν διατηρητέα. 

Η οδός αυτή φαίνεται στο τοπογραφικό σχεδιάγραμμα του Μηχανι¬ 
κού Νικολάου Κ. Γεωργαντά σε κλίμακα 1:200 με ημερομηνία 
29.11.88. 

Ακριβές αντίγραφο του παραπάνω διαγράμματος θεωρημένο από 
τον Τμηματάρχη του Β' τμήματος της Δ/νσης Πολεοδομίας Αθηνών θα 
αναρτηθεί για 20 ημέρες από την δημοσίευση της απόφασης αυτής στην 
Εφημερίδα της Κυβερνήσεως στο τμήμα Απαλλοτριώσεων της Δ/νσης 
Πολεοδομίας Αθηνών οδός Μενάνδρου 6, για να λάβουν γνώση οι εν¬ 
διαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 ,Μαΐου 1989 

Ο Νομάρχης 
Θ. ΒΓΕΝΟΠΟΥΛΟΣ 


♦ 


. Αριθ. ΠΕ 842 (6) 

Τροποποίηση της απόφασης ΠΕ 202/4.2.1987 Νομάρχη Γρεβενών 
περί καθορισμού ορίων οικισμού Περιβολιού. 


Ο ΝΟΜΑΡΧΗΣ ΓΡΕΒΕΝΩΝ 


Έχοντας υπόψη: 

1. Το από 3.5.85 Π.Δ. «περί καθορισμού ορίων οικισμού της χώρας 
μέχρι 2.000 κατοίκους, κατηγορίες αυτών και καθορισμός όρων και 
περιορισμών δόμησής τους» (ΦΕΚ 181/Δ/3.5.85). 

2. Το Ν. 1032/1980 «περί συστάσεως Υπουργείου Χ.Ο.Π. 

3. Το Ν. 3200/55 περί διοικητικής αποκεντρώσεως (ΦΕΚ 97Α/ 
23.4.55). 

4. Το Ν.Δ. 3620/56 περί τροποποίησης και συμπλήρωσης των δια¬ 
τάξεων περί διοικητικής αποκέντρωσης (ΦΕΚ 279Δ/16.11.66). 

5. Το Ν.Δ. 532/70 «περί συμπλήρωσης των διατάξεων περί διοικη¬ 
τικής αποκέντρωσης (ΦΕΚ 103Α/5.5.1970). 

6. Το Β.Δ. 712/70 «περί καθορισμού των διατηρουμένων υπέρ του 
Υπουργού και των Περ/κών Αρχών διανομαρχιακού επιπέδου του 
Υπουργείου Δημοσίων Έργων αρμοδιοτήτων κατά την παρ. 1 του άρ¬ 
θρου 1 του Β.Δ. 532/70 και του ορισμού των αρμοδίων προς γνωμοδό- 
τησιν Περ/κών συμβουλίων Δημοσίων Έργων προς άσκησιν των μετα- 
βιβαζομένων εις διανομαρχιακά και Νομαρχιακά όργανα αρμοδιοτή¬ 
των (ΦΕΚ 235Α/5.11.70) όπως τούτο τροποποιήθηκε με τα Β.Δ. 
677/71 (ΦΕΚ 223Α/5.11.71) και 198/72 (ΦΕΚ 41Α/ 
18.3.72). 

7. Τις διατάξεις του Α.Ν. 314/68 και του άρθρου 9 του Ν.Δ. 
17.7.1923. 

8. Την απόφαση Νομάρχη Γρεβενών ΠΚ 202/4.2.1987 περί καθο¬ 
ρισμού ορίων οικισμού Περιβολιού. 

9. Την απόφαση του Κοινοτικού Συμβουλίου Περιβολιού, (αποδει¬ 
κτικό ανάρτησης κ.λπ. 18/9.4.1989). 

10. Έγγραφο Δ/νσης Δασών Ν. Γρεβενών με αριθμ. πρωτ. 9144/ 
24.11.88. 

11. Την από 25.5.89 γνωμοδότηση του ΣΣΟΠ Ν. Γρεβενών, απο- 

φασίζουμε: 

1 . Τον καθορισμό των ορίων του οικισμού Περιβολιού όπως φαίνεται 
στο συνημμένο διάγραμμα Π.α.1. 

2. Τον καθορισμό του συνεκτικού τμήματος όπως σημειώνεται με 
διακριτικό συμβολισμό στο πιο πάνω διάγραμμα. 

3. Την κατηγορία του οικισμού όπως στην ΠΕ 202/4.2.87 σχετική 
απόφαση Νομάρχη Γρεβενών. 

Α. Τουριστικός, Β. Ενδιάφερως, Γ. Στάσιμος, Δ. Συνεκτικός, Ε. Μι¬ 
κρός. 

4. Τον καθορισμό των Γενικών όρων Δόμησης/ 

Α.-Εμβαδόν αρτίων οικοπέδων 300 τ.μ. 

Κάτά παρέκκλιση εμβαδόν οικοπέδων όπως ορίζεται στο Π.Δ. 
24.4.85 και Π.Δ. 14.2.87. 

Β.-α) Ύψος κτιρίων 7,5 μ. λόγω κλίσεων του εδάφους ή υψομετρι¬ 
κών διαφορών επιτρέπεται η προσαύξηση του μέγιστου ύψους μέχρι τα 
8,5 μ. και εφόσον το κτίριο δεν υπερβαίνει σε ύψος τα 7,5 μ. μετρούμενο 
από το υψηλότερο υψομετρικά σημείο της τομής του περιγράμματος της 
κατόψεως του κτιρίου με το έδαφος. 

β) Επιτρέπεται η προσαύξηση του μεγίστου ύψους λόγω στέγης μέχρι 

2μ· 

Γ.-Οι λοιποί γενικοί όροι δόμησης ορίζονται όπως στο Π.Δ. 14.2.87. 

5. -Τον καθορισμό ειδικών όρων δόμησης: 

α),Στέγη: Η στέγη είναι υποχρεωτική. 

β) Οι επιφάνειες των όψεων των κτιρίων πρέπει να είναι επιχρισμένες 
εκτός αν είναι λιθοδομές ή με επένδυση ξύλου ή πέτρας (όχι σχιστόπλα- 
κες). 

γ) Οι εξώστες δεν θα υπερβαίνουν σε μήκος το ήμισυ της κάθε όψης 
που βρίσκονται (οι ημιυπαίθριοι χώροι δεν εμπίπτουν στους ανωτέρω 
περιορισμούς των εξωστών). Το πλάτος τους δεν θα υπερβαίνει το 1,3 

μ· 

δ) Τα στηθαία εξωστών και εξωτερικών κλιμάκων θα είναι συμπαγή 
επιχρισμένα ή με κιγκλίδωμα ξύλινο ή μεταλλικό (όχι αλουμινίου). 

ε) Τα εξωτερικά ανοίγματα σαν αναλογία στο σύνολο των όψεων 
κάθε ορόφου δεν θα υπερβαίνει το 20%. Σε περίπτωση κατασκευής κα¬ 
ταστήματος στο ισόγειο τα ανοίγματα στο σύνολο των όψεων του ισο¬ 
γείου δεν θα υπερβαίνουν το 50%. 

στ) Η περίφραξη των οικοπέδων θα είναι συμπαγής επιχρισμένη 
εκτός αν είναι λιθοδομή ή ξύλινη ή μεταλλική (όχι αλουμινίου). 

ζ) Το υπέρθυρο θα κατασκευάζεται οριζόντιο ή ημικυκλικό. 

η). Τα κουφώματα το εξωτερικό θα είναι υποχρεωτικό ξύλινα ή με¬ 
ταλλικά (όχι αλουμινίου) και τα σκούρα ανοιγόμενα. 

Το διάγραμμα Π. 1.1 θα αναρτηθεί στην Πολεοδομία Γρεβενών από 


την 1.6.89 μέχρι 30.6.89 σύμφωνα με την Γ4δ/15883/1903/ 
8.2.87 απόφαση των Υπουργών Προεδρίας Κυβέρνησης, και αναπλη¬ 
ρωτή Υπουργού ΠΕ.ΧΩ.Δ.Ε. 

Γρεβενά, 29 Μαΐου 1989 
Ο Νομάρχης 

ΣΤΕΦΑΝΟΣ ΚΑΤΡΑΜΑΝΗΣ 
-♦- 

Αριθ. 1-1689 (7) 

Καθορισμός χρήσης παραχωρούμενης δημόσιας έκτασης στο Ν. 

Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. 1512/1985 (ΦΕΚ 4/Α) και ειδικότερα το 
άρθρο 3. 

2. Τις διατάξεις του Ν.Δ. 1018/1971 (ΦΕΚ 220/Α) και ειδικότερα 
το άρθρο 3. 

3. Την με αριθ. 7/14.10.1988 απόφαση του Νομαρχιακού Συμβου¬ 
λίου Ν. Έβρου που συμφωνεί για την παραχώρηση του με αριθ. 261η 
τεμαχίου έκτασης 88.000 τ.μ. της Ο.Δ. 1932 αγρ/τος Ασημένιου 
στην Κοινοπραξία Ε.Γ.Σ. Θράκης για την ανέγερσή εργοστασίου επε¬ 
ξεργασίας ηλιάνθου, εφ’ όσον συμφωνεί το Κοινοτικό Συμβούλιο. 

4. Την με αριθ. 9/1985 απόφαση του Κοινοτικού Συμβουλίου Αση¬ 
μένιου που συμφωνεί για την πιο πάνω παραχώρηση. 

5. Το με αριθ. 1-3209/25.8.88 έγγραφο του Τμήματος Πολεοδο¬ 
μίας και Πολεοδομικών Εφαρμογών Αλεξ/πολης που συμφωνεί για την 
πιο πάνω παραχώρηση. 

6. Το με αριθ. Φ. 10.10/9112/18.11.87 έγγραφο της Δ/νσης 
Τουρισμού Μακεδονίας Θράκης που συμφωνεί για την πιο πάνω παρα- 
χώρηση. 

7. Το με αριθ. 6240/14.9.88 έγγραφο του Τμήματος Υγιεινής 
Έβρου που συμφωνεί για την πιο πάνω παραχώρηση. 

8. Το με αριθ. 1003/8.1.88 έγγραφο της ΙΘ’ Εφορείας Προϊστορι¬ 
κών και Κλασσικών Αρχαιοτήτων που συμφωνεί για την πιο πάνω πα¬ 
ραχώρηση. 

9. Το με αριθ. 6683/29.12.87 έγγραφο του Δασαρχείου Διδυμοτεί¬ 
χου που συμφωνεί για την πιο πάνω παραχώρηση, αποφασίζουμε: 

Τον καθορισμό του τεμαχίου με αριθ. 261η (χερσολίβαδο κοινό) 
έκτασης 88.000 τ.μ. της Ο.Δ. 1932 αγρ/τος Ασημένιου που πρόκειται 
να παραχωρηθεί στην ΒΙΟΜΗΛ Α.Ε. Βιομηχανία Ηλιοσπόρων Ενώ- 
σεως Αγροτικών Συνεταιρισμών Θράκης (πρώην Κοινοπραξία Ε.Γ.Σ. 
Θράκης), ως χώρο για την ανέγερση εργοστασίου επεξεργασίας ηλιάν- 
θου. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. ' 

Η απόφαση αυτή να δημοσιευθεί στην Εφημερίδα της Κυβερνήσεως.. 

Αλεξανδρούπολη, 31 Μαΐου 1989 
Ο Διευθυντής 

ΑΝΑΣΤ. ΑΝΑΣΤΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




